பரஸ்பரக் குற்றச்சாட்டுகள், பெண்கள் என்ற உண்மையை மறைப்பது எல்லாம் அவனது குற்ற மனப்பாங்கை எடுத்துக் காட்டுகிறது: முதலில் “அங்கு தங்கியிருந்தவர்கள் ஒருவருக்கொருவரிடம் திருட ஆரம்பித்தனர். இதனால், நிறைய புகார்கள் அரசாங்கத்திற்குச் செல்ல ஆரம்பித்தன. நானும் அத்தகைய திருட்டுகளைக் கட்டுப்படுத்த புகார் கொடுத்தேன்”, என்றெல்லாம் சொல்லிவிட்டு, “அதனால், அரசாங்கம், அவர்களைத் தூண்டி தங்களைக் கற்பழித்து விட்டதாக புகார்கள் கொடுக்க செய்தது”, என்கிறான். அதாவது இங்குதான் அவர்கள் இளம்பெண்கள் என்று தெரிகிறது. ஏனெனில், யாரும் ஒன்பது ஆண்களைக் கற்பழித்து விட்டான் என்று கூறமாட்டார்கள். ஆகவே, இங்கு வந்து, தன்னுடைய நாட்டின் மீதே குற்றஞ்சாட்டுவதால், அவனுடைய குற்ற மனப்பாங்குத்தான் வெளிப்படுகிறது. ஒன்பது 15 வயது கொண்ட இளம் பெண்களைக் கற்பழித்தக் குற்றத்திற்காக, புகார் கொடுக்கப்பட்டு, வழக்கு தொடர்ந்து, நீதிமன்ற தீர்ப்பில் 15 ஆண்டு சிறை தண்டனையும் விதிக்கப்பட்டது. சிறையிலிருந்து தப்பி ஓடிவிட்டதால், 2006ல் இன்டர்போல் சிவப்புநிற எச்சரிக்கை அறிக்கை விடுத்திருந்தது. 2007ல் ஐரோப்பிய கைது வாரண்டும் பிறப்பிக்கப்பட்டிருந்தது. ஆகையால், பிரெஞ்சு அரசாங்கம் ஒன்றும் பைத்தியமல்ல, அப்படி, அப்பாவி மக்களை சிறையிலடைக்க. அப்படியென்றால், இவனும் அதற்காக தப்பித்து இங்கு வந்து தங்கியிருக்க வேண்டிய அவசியம் இல்லை.